section_heading: Povijest
paragraph_text: Selo je stradalo u bošnjačko-hrvatskom sukobu. Tijekom bitke za Bugojno, bilo mjestom ratnih zločina nad Hrvatima. 19. prosinca svi hrvatski civili, pod prijetnjom oružja, morali su napustiti područje pod kontrolom Armije BiH. Napad Armije BiH je počeo oko 21 sat 18. srpnja 1993. godine. Žene, djeca i starci sklonili su se u podrum obiteljske kuće kojoj je vlasnik Marko Živko. Civili su pokušavali izvidjeti je li moguće izvući se iz podruma i skloniti na sigurnije mjesto. Ivica Živko (52) je zato izvirio iz podruma, ali je odmah pogođen s dva metka. Iste večeri je ubijen Franjo Živko, pri pokušaju da izađe iz podruma susjedne kuće. Ranjenog Ivicu Živka su pripadnici Armije BiH 19. srpnja, navodno, odveli u bolnicu. 25. srpnja 1993. pripadnici Armije BiH su u Vučipolju ubili 5 ovdašnjih Hrvata.HIC Hrvatski spomenar - Dogodilo se 22. srpnja (pristupljeno 30. siječnja 2018.) 26. srpnja 1993. iz sela Udurlija, Luga, Čaušlija, Bristova, Rosulja, Kule i Vučipolja, Hrvati su se okupili u Crniču, odakle su preko sela Mračaja i Kupresa pošli ka Hercegovini, Hrvatskoj i dalje u svijet.